## Carlos Mazón es reunix amb representants de l’agrupació ciutadana d’afectats per la dana ‘Tots a una veu’

*** Durant la trobada s’han abordat temes com el funcionament dels plans d’emergència, l’elaboració d’un codi tècnic d’edificació, la necessitat de programes d’informació i formació a la població i de la coordinació entre administracions i organismes, el Pla Endavant i les accions en matèria de salut mental que ha activat la Generalitat**

**València.**

El president de la Generalitat, Carlos Mazón, ha mantingut una reunió amb representants de l’agrupació ciutadana d’afectats per la dana ‘Tots a una veu’, en la qual ha escoltat les necessitats i propostes d’este col·lectiu.

En este sentit, durant la trobada s’han abordat temes com el funcionament dels plans d’emergència perquè es puguen traslladar a la població de la millor manera i més efectiva.

S’ha tractat també la necessitat d’elaborar un codi tècnic d’edificació ja que igual que cal complir una sèrie de normativa específica per a incendis, és necessari implantar una normativa antiinundacions amb plans d’evacuació verticals, entre altres aspectes.

Respecte als plans d’informació i formació a la població sobre les alertes emeses des del Centre de Coordinació d’Emergències s’ha explicat que per a aconseguir més difusió i coneixement s’està treballant per a millorar l’*app*, fer-la més fàcil i accessible, així com en mesures de conscienciació, formació i coneixement sobre què signifiquen i quines mesures impliquen estes alertes. Igualment, s’està treballant en la implantació de noves ferramentes d’alerta primerenca.

Pel que respecta al Pla d’actuació municipal davant risc d’inundacions i al procediment establit per a l’activació de la prealerta en estos plans municipals, s’ha traslladat que la Generalitat està col·laborant amb els municipis en la seua elaboració i en la formació sobre la manera d’actuar perquè puguen implantar-los i activar-los, així com en campanyes d’informació a la població sobre el seu funcionament.

D’igual manera, per a fomentar la cultura de la prevenció s’està elaborant un ambiciós pla de formació, conscienciació i participació activa de la societat en matèria d’emergències, sobretot orientat a la prevenció, l’autoprotecció i el coneixement de les alertes.

D’altra banda, durant la reunió s’ha explicat a l’agrupació el Pla Endavant i les accions en matèria de salut mental que ha posat en marxa la Generalitat per a ajudar a qui el sol·licite.

La reunió s’emmarca dins de les trobades que el president està mantenint amb diferents col·lectius de víctimes i afectats per les riuades.

Fecha: 03/07/2025